section_heading: Biološke karakteristike
paragraph_text: Visok je, snažan i veoma spor Pokémon. Stoji na četiri masivne noge smeđe boje s tri nokta nalik na one kod nosoroga i slonova. Noge su veoma snažne kako bi poduprle njegovu veliku težinu. Na leđima nosi neobičan oklop. Oklop na sebi ima bonsai stablo, i tri planinska vrha obrasla nečim nalik mahovini. Oklop je prekriven travom i zemljom, te je veoma težak, čineći ovog Pokémona izuzetno sporim. Torterrova koža veoma je tvrda, podsjeća na onu nosoroga, i može se oduprijeti većini fizičkih napada. Koža na njegovom trbuhu, kao i njegove noge, smeđe je boje. Koža ispod oklopa, na leđima zelene je boje, i pruža se od njegova vrata, pa sve do kraja njegova repa. Granica između smeđe i zelene kože jasno je vidljiva, te se nalazi na njegovim bokovima. Glava Torterra smeđe je boje, sa zelenom "kacigom" (nalik Tropiusu), ispod koje se mogu vidjeti dva manja crvena oka, i manji smeđi dio kože. Sa svake strane glave, na obrazima, nalaze se dva poveća roga.